Diari Oficial de la Generalitat Valenciana


Sumari del DOGV 9574, del 14-04-2023 (2023/4006)

RESOLUCIÓ de 29 de març de 2023, de la Subdirecció General de Relacions Laborals, per la qual es disposa el registre i publicació dels acords de la comissió paritària del I Conveni col·lectiu de comerç tèxtil de la Comunitat Valenciana (codi 39718999863604, localitzador CP\_UU28CH64).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4006


Data del document
:   29-03-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 29 de març de 2023, de la Subdirecció General de Relacions Laborals, per la qual es disposa el registre i publicació dels acords de la comissió paritària del I Conveni col·lectiu de comerç tèxtil de la Comunitat Valenciana (codi 42787371971303, localitzador CP\_UU28CH64). [2023/4006]  
Vista l'acta de la comissió paritària del I Conveni col·lectiu de comerç tèxtil de la Comunitat Valenciana, subscrit per part de la representació empresarial pel Gremi de Comerciants Tèxtils, Moda i Complements de la Comunitat Valenciana (GRECOTEX - CV) i la Confederació de Comerciants i Autònoms de la Comunitat Valenciana (COVACO - Tèxtil), i per part de la representació sindical, per la Federació de Serveis, Mobilitat i Consum d'UGT País Valencià (FeSMC-UGT) i la Federació de Serveis de CCOO del País Valencià (Serveis - CCOO), i de conformitat amb el que es disposa en l'art. 90, apartats 2 i 3, de l'Estatut dels Treballadors (aprovat pel Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors), l'article 2.1. del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 4.3 de l'Ordre 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, d'acord amb el que s'estableix per l'article 51.1 de l'Estatut d'Autonomia de la Comunitat Valenciana, el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 29 de març de 2023.- El subdirector general de Relacions Laborals: Joaquín Vañó Gironés.  
  
Acta de la reunió de la Comissió Paritària del I Conveni col·lectiu de comerç tèxtil de la Comunitat Valenciana celebrada el dia 1 de març de 2023  
  
A València, en la seu de Grecotex - CV (Gremi de Comerciants Tèxtils, de Moda i Complements de la Comunitat Valenciana), a les setze hores del dia u de març de dos mil vint-i-tres, es reuneix la Comissió Paritària del I Conveni col·lectiu de comerç tèxtil de la Comunitat Valenciana.  
  
Integren la Comissió Paritària els membres que s'esmenten al final, representants de les organitzacions empresarials, Gremi de Comerciants Tèxtils, Moda i Complements de la Comunitat Valenciana (GRECOTEX - C.V.) i la Confederació de Comerciants i Autònoms de la Comunitat Valenciana (COVACO - Tèxtil), i de les organitzacions sindicals, Federació de Serveis, Mobilitat i Consum d'UGT País Valencià (FeSMC - UGT) i la Federació de Serveis de CCOO del País Valencià (Serveis - CCOO)  
  
Oberta la sessió els assistents,  
  
Exposen:  
La reunió té com a punt de l'ordre del dia la resolució de les consultes plantejades a aquesta comissió mixta en l'àmbit de les seues competències (fins a sis) sobre interpretació de determinats articles del conveni col·lectiu acordat entre les parts.  
Per a una més fàcil comprensió del que s'ha resolt sobre cadascuna d'aquestes, atés que algunes coincideixen en el seu contingut, s'ha optat per resoldre el dubte article per article o disposició dels subjectes a consulta.  
Després de diverses manifestacions dels presents,  
  
Acorden:  
  
Primer. Complement ex categoria/ex nivell  
A) Sobre l'actualització de l'import del complement ex categoria (disposició transitòria segona. Apartat 4).  
Els imports establits en la taula de complement ex categoria/ex nivell són aplicables des de l'1 de juliol de 2022 i fins al 31 de desembre de 2022. A partir d'aquesta data i per a les dues següents anualitats de vigència del conveni col·lectiu (2023 i 2024) ha d'entendre's el que s'ha dit sobre que «es revaloritzaran conformement al que en cada moment dispose aquest conveni col·lectiu» en el sentit d'aplicar als imports esmentats les quanties aplicades per a aquests exercicis en les taules incloses en l'article 33 i que són respectivament el 2,5 % per a 2023 i el 2 % per a 2024.  
A títol d'exemple, i tal com se sol·licitava en una de les consultes, l'import des de l'1 de gener de 2023 del dependent amb més de quatre quadriennis a Alacant serà de 107,78 euros, resultat d'haver aplicat a l'import publicat un increment del 2,5 %.  
B) Sobre els imports establits i el mètode de càlcul del complement ex nivell/ex categoria en les taules publicades.  
Se sol·licita per un consultant aclariment respecte a les operacions aritmètiques a realitzar per a calcular el complement ex nivell o ex categoria en la figura professional de «cap de sucursal» de les tres províncies, entenent que existeix un error a l'alça en el càlcul d'aquests.  
L'import del complement ex nivell o ex categoria garanteix la diferència total entre la retribució bruta anual que per salari base correspon continuar percebent quan el salari de grup és inferior. Per a obtindre les quanties, s'anualitza la totalitat (pagues ordinàries i extraordinàries, sumant en el cas d'Alacant la paga de festes patronals i en el cas de València la denominada quarta paga). Al total anual així calculat, es resta el brut anual del salari de grup (15 pagues), i el resultat, en termes anuals, es divideix entre 15, i aquest és l'import consignat per a 2022.  
  
Sobre aquest valor, com s'ha dit en la consulta anterior, cal aplicar els increments previstos en el conveni per a 2023 i 2024 en cadascun dels exercicis.  
  
Segon. Llicència retribuïda (article 46.2)  
Es planteja pel consultant que, havent-se establit una millora de les llicències en cas de defunció, malaltia greu o intervenció quirúrgica amb hospitalització per a pares, fills/es o cònjuge s'ha sol·licitat per persones treballadores una llicència per a altres familiars de primer grau (sogre/a i gendre/nora) i s'ha denegat.  
Entenen les associacions empresarials que no s'està plantejant una interpretació del conveni sinó una renegociació d'aquest per a la qual no és competent aquesta Comissió Paritària. La millora va ser establida per a determinats familiars de primer grau, però no per a tots ells, literalment i únicament per als assenyalats.  
  
Tercer. Excés de jornada anual (article 40)  
Es planteja pel consultant com es compensarien els excessos de jornada anual en el primer trimestre de l'any si no s'aplicara la reducció amb dies o hores de descans de forma continuada prevista en l'article 40 del conveni i especialment, si ho fora de forma retribuïda.  
Entenen les associacions empresarials que el conveni només estableix el criteri de compensació en descans equivalent i si es vol realitzar de forma retribuïda serà per acord entre les parts o atenent les regles legals sobre compensació dinerària d'excessos de jornada anual.  
  
  
Quart. Interpretació del terme «tard» de la disposició addicional primera. Punt 5. (centres de la província d'Alacant)  
Es planteja pel consultant a partir de quina hora es considera «jornada de vesprada» a l'efecte de l'aplicable en la disposició addicional primera, punt 5, en referència als centres d'Alacant.  
Atés que aquesta circumstància prové de conservar drets establits en l'anterior conveni col·lectiu de comerç tèxtil de la província d'Alacant, s'atindrà en aquesta matèria al que es disposa segons aquest ordre:  
  
a) A allò que haguera interpretat la Comissió Paritària d'aquest conveni.  
b) Al costum establit amb els requisits legals a nivell d'empresa.  
  
c) O, si no és possible, es considerarà tard a partir de les 14.00 hores, atés que la vesprada entesa des d'un punt de vista científic és un concepte solar, ja que el sol en el seu moviment diürn va creixent d'altura sobre l'horitzó del lloc al llarg del transcurs del matí, i arriba a un màxim d'altura que marca l'instant del migdia, i comença el seu descens diürn durant el període de la vesprada fins al crepuscle vespertí. Per tant, en el sistema horari de 24 hores se sol comptar les 14 hores (2 p.m.) com la finalització del migdia o post meridiem. La vesprada és un període dins del dia en què es produeix el descens d'altura solar sobre l'horitzó. Des del punt de vista social, en algunes cultures es considera la vesprada l'instant de temps des de l'esmorzar o menjar fins al següent menjar important del dia.  
  
  
Cinqué. Retribució per antiguitat addicional per a determinada categoria de la província d'Alacant (annex II.3)  
Es planteja pel consultant que la quantia establida per a persones treballadores que, amb anterioritat a l'entrada en vigor del present conveni col·lectiu, estigueren prestant els seus serveis en centres de treball situats en l'àmbit territorial de la província d'Alacant, amb la categoria de «dependenta o dependent amb més de 3 anys d'antiguitat en l'empresa» (grup 3, nivell 7 de la norma convencional provincial), siga equivalent al complement ex categoria o ex nivell corresponent a la figura professional de dependent amb més de 15 anys d'antiguitat en l'empresa en cadascun dels anys de vigència d'aquest conveni.  
  
Així s'acorda per ser aquesta la correcta interpretació d'aquesta disposició.  
  
Sisé. Inclusió en el càlcul del complement d'antiguitat i pagues extraordinàries del complement ex nivell/ex categoria (article 33 i apartat 4 de la disposició transitòria segona del present conveni col·lectiu)  
  
Sol·licita el consultant que s'aclarisca que el concepte ex nivell/ex categoria establit a nivell ad personam en aquest conveni col·lectiu ha d'incloure's en la quantia a percebre per la persona treballadora en les pagues extraordinàries i en el càlcul de l'antiguitat.  
Respecte de les pagues extraordinàries es diu textualment en el conveni i respecte de l'antiguitat atés l'origen i naturalesa del concepte ex nivell/ex categoria ha d'incloure's en el càlcul del complement d'antiguitat.  
  
Seté. Paga festes patronals Alacant (disposició addicional primera. Província d'Alacant)  
S'han plantejat dubtes per dos consultants sobre la forma d'integració de l'anterior paga de festes patronals establida en el conveni col·lectiu provincial d'Alacant.  
La Comissió aclareix que aquesta paga deixa d'abonar-se com a concepte retributiu des de l'1 de juliol de 2022, i no es conserva com a complement ad personam.  
La paga anteriorment abonada ha quedat integrada en el nou salari base establit i ha sigut tinguda en compte per al càlcul d'aquest.  
  
  
Huité. Equivalència entre la classificació professional (disposició transitòria segona. Punt 3. Província de València)  
Es planteja per dos consultants l'enquadrament a la província de València de les categories de cap de sucursal, cap de secció i aparadorista en el grup d'especialistes i no en el de coordinadors.  
Les organitzacions empresarials signants del conveni col·lectiu manifesten que amb l'aprovació del nou conveni col·lectiu autonòmic, aquests llocs a la província no han vist alterades les funcions bàsiques que tenien establides. Tenint en compte aquesta dada, l'enquadrament en els nous grups es va realitzar tenint en compte els salaris precedents de tal forma que no descendira el nivell retributiu ni es vera incrementat sobre els increments pactats sense assignar-los majors funcions i responsabilitats. Per tal raó, aquests llocs a la província de València van resultar enquadrats en el grup especialistes.  
  
Això no impedeix que, atesos altres criteris com organigrama, promoció, etc. a nivell d'empresa no puga establir-se l'enquadrament en el grup de coordinadors.  
Així mateix, s'aprova depositar la present acta davant l'autoritat laboral, a l'efecte de la seua publicació i altres efectes legals oportuns, i facultar per a aquest tràmit Vicente Martínez Trenco, amb DNI: \*\*\*5698\*\*.  
  
I per deixar-ne constància, signen el present acord en el lloc i la data indicats més amunt.  
  
A les dèsset hores i trenta minuts del dia u de març de dos mil vint-i-tres, s'alça la sessió.  
  
Per CCOO: Salvador J. Mejías Sahuquillo.  
Per UGT: Esteban Ramos Cano.  
Per COVACO: Pere Anrubia Gandía, Amparo Barroso Gómez.  
Per GRECOTEX - CV: Agustín Benavent González, Mari Carmen Pisón Mainar.